Sadurungé acara peluncuran sacara resmi dianakaké adicara tapak asma Memorandum of Understanding antarané Wikimedia Indonésia lan IKIP PGRI Semarang minangka simbol karya bebarengan jroning proyèk kompetisi iki. Adicara tapak asma karo pawiyatan luhur liyané dijadwalaké mapan ing kampus saben pawiyatan luhur peserta. Ing adicara peluncuran kasebut para pangarsa uga paring ular-ular ngenani karya bebarengan sing ora mung wigati tumrap Wikimedia Indonésia nanging uga wigati tumrap pawiyatan luhur sing mèlu nyengkuyung lan para mahasiswa sing dadi peserta kompetisi.